Na, ki lesz annyira zozó, hogy megegye a szemét?
Mondd csak, Gustavo, pontosan mivel is foglalkozol?
Szerintem egy kicsit elkéstél a macsóapa-szereppel.
Már összeházasodtunk.
Én csak beszélgetek.
Semmi baj, szerelmem. Igazából már vártam.
Művész vagyok.
Az ott az ő festménye.
Azt ő csinálta?
Azta!
Azt hittem, valaki ujjal festette,
például a szintén eltitkolt unokám!
Valamint közösségszervező is vagyok.
És az hogy fizet?
Én megeszem a szemét 20 dolcsiért.
Tényleg, neked minden csak a pénzről szól.
De vannak, akiknek az érzelmi beteljesülés számít.
Fura, mert amikor megvettem ezt a házat, amiben te is élsz,
akkor pénzzel fizettem érte, nem érzelmekkel.
Fiúk, ne szívjátok egymás vérét!
Figyelj!
Nem tudom, Paloma mit mondott rólam, de én nem olyan vagyok.
Legalábbis nem úgy indultam el.
Jó. Akkor mi történt?
- Arccal a közepébe! - Gustavo!
Ha már így rákérdeztél,
akkor elmesélem az egész utat, ami idáig vezetett.
Tehát elkezdtem beletanulni az operatívvezető-helyettesi pozíciómba.
Julia pedig az új butikján ügyködött.
Már nem a recepciós lány volt.
Tudom, sokszor látlak hétköznapi ruhában,
de hogy itt is?
- Hú! Remekül nézel ki! - Köszönöm, szerelmem.
Megnyugtató, hogy jól nézek ki, mert egy percet sem aludtam.
A varrógépem behalt,
aztán egy órán át küszködtem egy selyemruhával.
Az sok idő?
Kevés?
Maradok a soknál.
Hé! Miért nem jössz el hozzánk, és használod anya varrógépét?
Ó, köszönöm, de nem akarok zavarni.
Meg amúgy sem tudom, hogy anyukád kedvel-e.
Hogyne kedvelne!
Ó, ejha! Így már azt hiszem, hogy utál.
Nem, csak még nem ismer.
Csak azt tudja, hogy sosem jössz el velünk a templomba.
Én nem vagyok annyira vallásos, mint ő.
Jézus sem annyira vallásos, mint ő.
Bocs, Jézus!
De ez jó lehet!
Örülni fog neked. És így talán össze is melegedhettek.
Ki tudja? De jól van, átmegyek.
Köszönöm, szerelmem.
- Ki a legédesebb… - Nincs ölelkezés!
Bocsi! Csak…
Chad nem látott minket együtt, amióta visszatért.
Nem tudom, hogyan reagálna rá.
Igen, igazad van.
Chad nagyon kiszámíthatatlan.
Julia! Máximo!
Például most is.
Mint egy skandináv Jézus.
Megint bocsi, Jézus!
Chad, „hermigóm”!
- Julia, te is! - Oké.
Tudjátok, hogy tudom!
A perui hegyek megsúgták nekem.
Aztán anya is.
De a lényeg, hogy megáldom e kapcsolatot.
Ejha! Köszönjük!
Igen, ez nagyon felvilágosult tőled, Chad.
Nem, még… még nem végeztem.
Utazásaim során megtanultam örömet meríteni mások boldogságából.
És kívánom nektek, hogy legyetek boldogok, szerelmesek…
ha úgy akarjátok… gyermekáldással, akiknek én lehetek Tío Chad.
Megkönnyebbültem, hogy Chad jól viselte a dolgot,
már szinte túlságosan is,
de így végre visszatérhettem a megszokott kerékvágásba.
Na, emberek, ezen a hétvégén 100%-os kapacitáson vagyunk.
Így mi 110%-ot adunk a vendégeinknek!
Jó ötlet! Tartalékoljátok az erőt a vendégekre!
Pár bejelentenivaló.
Először is, mivel Julia a butikjával foglalkozik,
Lorenát előléptettük a mosodából a recepcióra.
Köszönöm mindenkinek a lehetőséget.
Ez volt a recepciós hangom!
Szólj, ha elfáradtál a nagy vigyorgásban!
Miss Davies, úgy hiszem, önnek is van egy fontos híre.
Van bizony.
Na, mindenki kapaszkodjon meg,
mert a hűséges társam, a legjobb fiam, Chad, visszatért!
Ó, utazgatott egy kicsit, de most már végre minden a régi!
Üdv mindenkinek! Elmondanám, hogy nem csak utazgattam egy kicsit.
Spirituális megvilágosodásom volt,
és az egésznek az a lényege, hogy ne legyen minden a régi.
Namaste.
Jó, a következő pont: a medencések új, zseniális ötlete!
Oké, figyelem!
Izgatottan jelenjük be nektek a vadiúj…
Egy, kettő, három!
- Kölyökklubot. - Kölyökklubot!
Mi?
Kölyköknek hívjuk a srácokat, innen tudják majd, hogy mennyire lazák vagyunk!
Ha láttok egy vendéget gyerekkel, szóljatok neki, hogy hozza el!
Hányszor gyakoroltuk! Előbb a kéz, aztán a beszéd!
Azt csináltam.
Oké, a következő pont…
Bocsánat a közbevágásért!
Máximo, azonnal gyere velem!
Hogyne!
De előtte egy kérdés.
Én miért maradtam ki az esküvőből?
Tessék?
Pocsékul táncolok?
Tudod, nem lett volna baj, ha nem mindig én vezetem a vonatozást.
Nagyon zavar téged, igaz?
Hát, hogy lehet, hogy az egyetlen lányom nem vont be
élete legfontosabb napjába?
Igazából az az a nap volt, amikor támogatást szereztem
egymillió otthon víztisztításához Chiapasban, de jól van.
Tessék?
Ha még mindig amiatt haragszol, hogy nem működött
a dolog anyukáddal…
- Nem amiatt. - …sajnálom. Akkor miért?
Azért nem hívtalak meg az esküvőmre, mert…
a sokévnyi kihagyott vacsora,
szülinap, munka miatt elnapolt FaceTime-hívás után
nem vágytam újabb csalódásra.
Ebből egy szót sem értettem, de így is nehéz volt hallani.
Figyelj!
Tudom, csalódást okoztam, Paloma.
Szerintem ezért mesélem el a történetemet.
Nem kibúvót keresek, de így megértheted, miért változtam meg.
Akkor kezdődött el, amikor Don Pablo félrevont egy sürgős ügy okán.
Próbáltam professzionálisan kezelni.
Igen! Erre vártam!
Sétálunk a folyosón, közben komoly szállodai ügyeket vitatunk meg.
A vita nem kötelező.
Bocs, csak fel vagyok dobva. Végre látom, mi van a kulisszák mögött!
Vagy ki van a kulisszák mögött.
Árulja el: Lionel Richie az?
Én a helyedben nem lennék izgatott, Máximo.
Most tesszük próbára a kiképzésedet!
Nagyon sajnálom,señora.
Bízza csak ránk!
Jól van?
Mi történt?
Ayayay!
Uramisten! Ez az ember…
Igen, meghalt. És most a sok család mellett kell
minél diszkrétebben kivinnünk a holttestét.
Nekünk? Micsoda? Ez nem a mentősök feladata?
Máximo! Itt egy álmot adunk el a vendégeknek.
Az álomba nem férnek bele a mentők, rendőrök és hullazsákok.
Biztos, hogy teljesen halott?
Igen, eléggé halott.
Életemben először látok holttestet.
Na, most, hogy halottnak nyilvánítottad, ki kell vinnünk. Siessünk!
A vendégek liftjét természetesen nem használhatjuk,
így elmegyünk a folyosón a szolgálati liftig,
utána a személyzeti kapun megyünk ki.
Ott várnak minket.
De hogyan juttassuk el odáig feltűnés nélkül?
Arra gondolsz, amire én?
Igen, Lupe aztán tud énekelni!
Ó, hogy a kocsi! Tényleg!
Miközben én egy kimúlt úriember szállításában segédkeztem,
Memo és Héctor arra készültek,
hogy az élettel telibb vendégeinket szórakoztassák.
Az egészet elterveztem.
Ha két gyerek lesz, matatenát játszunk.
Ha négy, akkor homokvárat építünk.
És ha szerencsénk van, és hatan lesznek, akkor kidobósat is játszhatunk!
Nem lesz elég a labda.
Ó, a golyóm!
V-Várj, az ollót honnan szedted? Ne… Ne szaladgálj vele!
Látom, ügyesen kezeled a helyzetet.
- Állj, állj! Te meg hová mész? - Hogyhogy hová megyek?
A terv az volt, hogy te vigyázol a kölykökre, én meg a szülőkre,
akiknél a szabadidő és a pénz van!
Jó, de olyan sok gyerek van! Kellesz!
Johnsonéknak is az ötös kabinban.
Señor Frank, nincs itthon a macska, ugye?
Nincs szükséged rá.
Menni fog.
Te vagy Memo Reyes. Bármire képes vagy.
Erős vagy.
Tekintélyes vagy.
És…
gyerektelen.
Eltűntek a gyerekek.
Gyerekek, hol vagytok?
Mivel Esteban sokat segített a ház körül,
anyának új hobbi kellett, amivel kitöltheti a szabadidejét.
Hobbiból azt mondanám, nem sok sikerrel.
- Jó napot! - Julia! Hát te?
Ó, Máximo nem szólt?
Bocsánat a zavarásért, Doña Nora,
de esetleg megengedné, hogy használjam a varrógépét?
Az enyém elromlott, és…
Hát persze hogy használhatod!
- Biztos? - Gyere be! Persze!
Nem akarom megzavarni a festményét…
egy lángoló madárijesztőről?
De! Zavarj csak! Zavarj!
Sőt, szeretnék neked segíteni.
Hadd segítsek!
Amúgy ez a La Virgen de Guadalupe.
Ó, tényleg! Most már látom.
De miért lángol?
Az nem láng.
Hanem a szentsége.
A glóriája.
Ó, remek lett!
Jó sok törölköző!
A frissen mosott mindig nehezebb.
Bocsánat, még sosem csináltam ilyet! Ön igen?
Az ilyesmi előfordul, Máximo.
Emlékszel a cowboyos esküvőre?
Két halott.
Akkor ki segített ebben?
Ne mondja el! Már így is túl sokat tudok.
SZOLGÁLATI LIFT
Jaj, ne! Elromlott?
Ez furcsa.
Megvárjuk, amíg megjavítják?
Persze. Várjunk csak a vészcsengő mellett… egy hullával!
A lépcsőn nem vihetjük le. Mit tegyünk?
Egyetlen megoldás maradt…
a vendégek liftje.
A vendégek liftje?
Doña Nora, ez a technika sokkal hatékonyabb!
Ön olyan ügyesen varr!
Köszönöm, kedvesem.
A férjem halála után sok mindent kellett megoldanom.
A parton árultam a saját készítésű dolgaimat.
Bár Máximo gyerekként sokkal több munkát adott nekem.
Nagyon ügyetlen volt. Sok ruhakönyököt foltoztam be.
Még mindig ügyetlen.
Egyszer a saját nadrágjában botlott meg, miközben…
nadrágot vettünk neki.
Örülök, hogy elviszed vásárolni.
Máximónak szörnyű ízlése van.
Már nem a nők terén.
Kész. Végeztem.
Ó, azta! Ilyen tempóval seperc alatt végzünk!
Mit szólsz?
Kicsit változtatott rajta?
Igen, remélem, nem baj.
Talán nem vetted észre,
de varrás közben feltűnt, hogy egy kissé…
ribancos.
Arra gondoltam: „Julia biztosan nem akarja,
hogy a vásárlói babiloni szajhák legyenek!”
- Kik? - Jelenések könyve 17:5?
Na mindegy, módosítottam rajta egy kicsit.
De így jobban is néz ki, nem?
Nem rossz.
- Jöhet a következő? - Nem!
Pihenjen egyet, Doña Nora!
Megérdemli.
Gracias.
Nem vagyok fáradt.
A szállodában Diane megértette,
hogy Chad nem akar visszatérni a régi kerékvágásba.
Így adott neki egy…
Előléptetés!
IGAZGATÓI VEZETŐ
Saját irodával. Még a neved is kint van az üvegen.
„Igazgatói vezető.”
Az mit takar?
Ez… Ez a régi állásom új névvel?
Dehogy, butus!
Az általános vezető általában vezette a dolgokat.
Ez a pozíció az igazgatói szinten igazgatja az ügyeket.
Nagy előrelépés.
Ünneplésként elmegyünk egy páros arckezelésre!
Nem, én… Nekem ez nem jó.
Ó, édes, ne aggódj! Tanya majd kikerüli a szakálladat.
Persze, mert nagyon ügyes. Én…
Nekem ez nem fog menni.
A templomépítés nem a tetővel kezdődik.
Hanem az alapozással. Ezt a Macho Ponchónál tanultam.
Az inkább „Machu”…
- Folytasd, drágám! - Figyelj…
Én ki akarom érdemelni végre az életemet.
Az alapoktól kezdem,
majd mindent megtanulok szépen a Las Colinasról.
Megdolgoznék a betevőmért.
Értem.
Nos, szerintem remek ötlet.
És támogatlak benne, akármeddig is tartson.
Köszönöm.
Még egy dolog.
Mostantól szeretnélek Diane-nek hívni, amikor a szállodában vagyunk.
Csak a fitt testemen át!
Don Pablóval megvártuk, hogy üres legyen a lift.
Ami egy szintig tartott ki.
Üdv!
Ó, Kirkmanék!
- Üdv! - Jó napot!
Üdv!
Az egész hotel láva.
Ha elengeditek a kötelet, meghaltok.
Gyertek, Kölyökklub! Indulás!
Tiszta törölköző! Legutóbb nem volt a medencénél.
Jason, Celeste, Hailey, fogjatok egyet!
Jó, még egyet!
Rob, drágám, te hozz hármat!
Ez a pasas állandóan csuromvizes!
Lassan több hulla volt, mint törölköző.
Tennem kellett valamit.
Ne!
Bocsánat! Csak a medencénél lévő törölközők hosszabbak! Hat centiméterrel!
Teljesen más élmény, ha azon fekszik az ember.
Jó.
Necces volt!
Bocs, de nagyon izgalmas a téma!
A torkomban ver a szívem!
Ne már! Majdnem meglátták a lábát!
- Bizony. - Azta!
Drága férjem, téged beszippantottak apa elbűvölő kis történetei!
Ó, szerinted elbűvölőek?
Szerintem jobb, mint ha az esküvőről panaszkodnál!
- Folytasd, papus! - Jó.
Tehát…
Három perc, és itt vannak érte.
Don Pablo! Máximo! Kérdezhetnék valamit gyorsan?
Bocsánat, ha butaság. Csak ez az első napom a recepción.
Hogyne. Mondd csak, Lorena!
Szóval van egy vendég. Ott áll.
Egész nap a medencénél pihent.
Magazinolvasással ütötte el az időt.
A kedvenc rovata a horoszkóp. Elmondása szerint Bak jegyű.
Elvileg új kalandokra számíthat a következő napokban.
A mókusokat kerüli, mint a tüzet.
A guadalajarai nagybátyja pici gitárokat árul.
Erősen mogyoróallergiás.
A flan a nyerő!
Mindenesetre elhagyta a kulcsát.
Adhatok neki másikat?
Bocsi!
Az volt a kérdés, hogy kaphat-e másik kulcsot?
Aha.
Sürgős lenne. Úgyhogy…
Igen. Kapjon másik kulcsot!
De először küldd el a bárba,
kapjon ingyenitalt, steaket és homárvacsorát a kellemetlenségért!
Jó. Köszönöm.
Várjon! Az elhagyott kulcs steaket és homárvacsorát ér?
Koncentrálj a feladatra!
Toljuk!
Figyelem! Gyertek! Irány a Kölyökklub!
Hurrá! Ne, ne, ne, ne, ne!
Nathaniel, ne… ne ülj már le! Ne csináld!
Megy… Tudod, mit?
Jó. Nem baj. Mindenki kapaszkodjon!
Nyomjuk!
Gracias!
Voilà! Héctor-nektár.
Köszi, Héctor.
Olyan jó, hogy nem kell egész nap a gyerekekre figyelni!
Bármilyen kérését teljesítem.
Rázva, keverve, meztelenre vetkezve.
Memo, barátom!
Azta! Ezt nevezem!
Szinte gyerekjátéknak tűnik, óvóbácsi!
Igen, Héctor? Tényleg?
Meggyet letesz!
Na szóval, kérlek, figyelj rájuk tíz percig,
amíg megkeresem Stephanie-t!
Nem lesz könnyű. Ő a vezérük.
Úgy segítenék!
De Nancy a 43-as napozószéken mindjárt kifogy a koktélból,
- és lábmasszázst is kért. - Héctor!
Elfelejtetted, hogy te vagy a társam?
És a beosztottam is.
Tehát most te vigyázol a kölykökre.
Ha ez nem tetszik, akkor kapd be a bal lábam!
Stephanie tanította.
Jó. Jól van már! Nem kell ennyire izének lenned.
RAKODÓTERÜLET
Don Pablóval már majdnem célba értünk.
De valami bűzlött.
Mit csinál? Nem erre van a mentő?
- Innen átveszem. - Nem! Elnézést, uram!
Drága törölközők.
- Adja át! - Nem!
Máximo!
Add át az úrnak!
Visszaviszem a szenátort a villájába.
Köszönjük, mint mindig, Don Pablo.
Várjon!
Végig egy szenátort tologattunk?
Igen.
De miért viszi vissza a villájába?
Nem most hoztuk ki a szobájából?
A felesége ott sírt a folyosón.
A felesége épp steaket és homárt eszik.
Tehát azért tologattunk egy hullát,
hogy bevédjünk egy mocskos politikust, aki megcsalta a nejét?
Hazudott nekem?
Nem, nem hazudtam.
Mindent elmondtam, amit a feladat elvégzéséhez tudnod kellett.
Még ha helytelen is volt?
- Hogy tehette ezt? - Máximo!
Operatív vezetőként rád is hasonló döntések várnak.
Ha nem tűröd jól a nyomást, arról nekem tudnom kell!
Miközben én első ízben tekintettem be a sötét kulisszák mögé,
Julia épp a megvilágosodás kapujában állt.
Ó, Doña Nora, köszönöm a segítségét,
de nem varrhatja máshogy a ruháimat!
Hiszen Julia González tervezte őket, nem Nora Ramos.
Jól van, akkor a soha viszont nem látásra!
Ha Nora a vallással indokolta a döntéseit,
akkor talán Julia is folyamodhat ehhez.
Bár agnosztikus értelmiségiek nevelték fel,
azért ministránsfiúval is randizott már.
Doña Nora!
Érdekes, hogy a babiloni szajhát emlegette.
Mert azt a ruhát épp az egyik kedvenc szentem ihlette,
aki azt mondta: „Hadd mozogjak szabadon Urunknak,
karomat, mellkasomat ne fedje ruhanemű!”
Ó, de szép!
Melyik szent ez?
DULCE VITA
Szent Tina.
Krisztina.
Aranyszemű Krisztina.
Nem is tudtam, hogy van ilyen szentünk.
- Tényleg mindenre van! - Bizony!
Ő a kedvenc szentem a Bibliában.
De a Bibliában nincsenek is szentek.
Vagy lehet, hogy Szent Krisztinát csak később kanonizálták?
- Idehozok egy Bibliát, mutasd meg… - Ó, nem, nem, nem. Nem.
Hagyja csak!
Nem voltam őszinte, Doña Nora.
Én nem vagyok vallásos.
Az az igazság, hogy nem tetszett a ruha.
Miért nem szóltál?
Mert annyira jól elvoltunk!
És mert Máximo nagyon fontos nekem,
ezért szeretném, ha jóban lennénk.
De ez is sokat jelent nekem.
Mindig is erről álmodoztam,
és úgy kell kinézniük a ruháknak, ahogy elképzeltem őket.
Azta!
Teljesen megértelek.
Tényleg?
Inspirál a lelkesedésed. A szenvedélyed.
Sőt, csodállak is!
- Komolyan? - Igen!
Most, hogy több szabadidőm lett,
én is próbálok rálelni a szenvedélyemre.
És hogy őszinte legyek, nem a festészet lesz az.
Nem.
Ó, Doña Nora, maga is rátalál majd!
Tudom, hogy így lesz.
Örülök, hogy átjöttél, Julia.
Köszönöm.
De ha Máximóval vagy együtt,
akkor legalább meg kell próbálkoznod a Bibliával, jó?
Megegyeztünk.
Nagyon nem tetszett, amit aznap átéltem.
Ha ez jelentette a kulisszák mögötti világot,
lehet, mégsem akarok Don Máximo lenni.
Ne nézz ilyen elkínzottan!
Állandóan történik ilyen.
Te tudod, mi történt?
Persze. Régóta itt dolgozok.
Már mindent láttam.
Hihetetlen, hogy Don Pablo ilyen szörnyűségre vett rá!
A szegény feleség sosem tudja meg az igazságot.
Szerinted úgy boldogabb lenne?
Sokszor kívánom, bár ne tudnék mindent.
Például hogy anyám apránként mérgezte meg apámat.
Meg azt, hogyan végződött a Szárnyas fejvadász.
Megértelek, de haragszok rá.
Miért?
Azért, mert rossz dolgot tettél, vagy azért, mert Don Pablo nem szólt?
Méltó ellenfél vagy, Stephanie.
De inkább jóra kéne fordítanod a képességeidet.
Nyaljál sünt!
És amikor végre elérte a kastélyt, a jóképű és hősies Héctort
megállította a nagyon-nagyon-nagyon-nagyon gonosz troll, Memo.
Na ne már!
Azt csinálod, amit én mondok! Én vagyok Memo, a főtroll!
Add nekem a hajad!
Túl jóképű vagy!
Ha hozzáérsz a gyönyörű fürtjeimhez, megbánod!
Harc életre-halálra! En garde!
Ezt neked! Ezt neked, szörnyeteg!
Ó, milyen erős vagy, Héctor!
Igen, nagyon-nagyon-nagyon-nagyon erős vagyok.
És…
miután megmentette a szép királynőt a rózsaszín kastélyban…
Héctor megkönyörült Memón.
Gyere, Memo!
Majd az visszamászott a bűzös odújába,
ahonnan jött.
Tetszett?
Margaritát szervírozol, és a srácokat is lefoglalod?
- Igen. - Tessék, egy kis apróság!
Örömmel tettem. Igazi kis angyalok.
Te meg mit keresel itt, hm? Hm?
Ez tetszik?
Máximo!
Jó, hogy itt vagy!
Figyelj!
- Tudom, haragszol. - Haragszok is.
De őszintén szólva
az jobban zavar, hogy titkolózott előttem.
Ha tényleg ki akar képezni,
minden történésről tudnom kell.
Igazad van.
Nem volt helyes, hogy titkolóztam.
Megérdemled az igazságot.
Megmutatnék neked valamit. Csukd be az ajtót!
Ez az a szenátor?
És az összes kiemelt vendégünk.
Évekig töltögettem ezt a naplót bizalmas információkkal.
Így jobban kiszolgálhatjuk őket.
Nagyon részletes!
Mennyi sztár van benne!
Huey Lewis ezt tette?
- És a News is? - És a News is.
Húzós banda.
Valamint, ha szükséges, befolyásolásra is használhatjuk.
Mármint… zsarolásra?
Bármire, ami a szálloda érdekét szolgálja.
Ez olyan izgalmas!
De rémisztő is. Ez…
a Titkok Könyve!
Nem. Szimpla napló.
Itt a kulcsod.
A fiókot nyitja, amiben tartom.
Vigyáznod kell rá!
A kulcsom a Titkok Könyvének rejtélyeihez!
Máximo!
Komolyan kell venned, rendben?
És szigorúan köztünk kell maradnia.
Aznap döbbentem rá,
hogy a bizalom egyszerre erőteljes és veszélyes is lehet.
Néha a bizalom ad kezdőlöketet az újrakezdéshez.
Perfecto!
Megtörlek, szőkeség.
Jól mondod.
Az igazság néha a megértésben is sokat segít.
Így, vagy cédásabbra?
Megfelelően cédás.
- Hola! - Szia, drágám!
Most tartok Káinnál és Ábelnél.
Mint egy szappanopera!
Komolyan!
Az igazságot nehéz beismerni,
még egy ilyen makacs vénembernek is.
De az az igazság, hogy bánom, ahogy az életünk alakult.
A fenébe!
Engem megvett kilóra. Most már bánom, hogy nem hívtuk meg az esküvőre.
Paloma, tudom, nem érdemlem meg,
de szeretném, ha velem jönnél Don Pablo temetésére.
Megmutatom, hol kezdődött az életem.
Jól hangzik, apa.
De téged nem utál mindenki a Las Colinasban?
Ezért kellesz.
Mit mondasz?
Hát, átgondolhatom.
Szerinted Julia ott lesz a temetésen?
Nem tudom, de remélem.
Miért nem hívhatja fel Paloma az anyját?
- Az anyját? - Apa!
Igen.
Lehet, kihagytam egy apró részletet.
Nem Julia Paloma anyja.
Micsoda?
A feliratot fordította: Alimuradov Dóra